title: Provedbena uredba Komisije (EU) br. 886/2014 оd 13. kolovoza 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               14.8.2014

               HR

               Službeni list Europske unije

               L 242/27

         PROVEDBENA UREDBA KOMISIJE (EU) br. 886/2014
   оd 13. kolovoza 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. kolovoza 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0707 00 05

                  TR

                  81,4

                  ZZ

                  81,4

                  0709 93 10

                  TR

                  99,6

                  ZZ

                  99,6

                  0805 50 10

                  AR

                  158,9

                  CL

                  209,1

                  TR

                  74,0

                  UY

                  129,8

                  ZA

                  144,7

                  ZZ

                  143,3

                  0806 10 10

                  BR

                  184,0

                  EG

                  209,1

                  MA

                  171,3

                  MX

                  246,5

                  TR

                  156,9

                  ZZ

                  193,9

                  0808 10 80

                  AR

                  89,3

                  BR

                  96,2

                  CL

                  107,3

                  CN

                  120,6

                  NZ

                  117,6

                  US

                  142,8

                  ZA

                  113,5

                  ZZ

                  112,5

                  0808 30 90

                  AR

                  217,5

                  CL

                  84,2

                  TR

                  142,5

                  ZA

                  84,6

                  ZZ

                  132,2

                  0809 30

                  MK

                  67,3

                  TR

                  134,9

                  ZZ

                  101,1

                  0809 40 05

                  BA

                  43,4

                  MK

                  49,3

                  TR

                  127,6

                  ZA

                  204,6

                  ZZ

                  106,7

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) 2015/409 оd 11. ožujka 2015. o izmjeni Provedbene uredbe Vijeća (EU) br. 917/2011 o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih pločica podrijetlom iz Narodne Republike Kine

text:
               12.3.2015

               HR

               Službeni list Europske unije

               L 67/23

         PROVEDBENA UREDBA KOMISIJE (EU) 2015/409
   оd 11. ožujka 2015.
   o izmjeni Provedbene uredbe Vijeća (EU) br. 917/2011 o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih pločica podrijetlom iz Narodne Republike Kine
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („Osnovna uredba”), a posebno njezin članak 11. stavak 3.,
   budući da:
   1.   POSTUPAK

   1.1.   Mjere na snazi

               (1)

               Provedbenom uredbom (EU) br. 917/2011 (2) („Izvorna uredba”) Vijeće je 15. rujna 2011. uvelo antidampinške pristojbe na uvoz keramičkih pločica podrijetlom iz Narodne Republike Kine.

               (2)

               Jedinstvena stopa pristojbe u visini od 26,3 % uvedena je na uvoz predmetnog proizvoda koji proizvodi sljedeća grupa proizvođača izvoznika:

                           —

                           Dongguan City Wonderful Ceramics Industrial Park Co., Ltd i Guangdong Jiamei Ceramics Co. Ltd (pod zajedničkim nazivom „grupa Wonderful”), i

                           —

                           Qingyuan Gani Ceramics Co. Ltd i Foshan Gani Ceramics Co. Ltd (pod zajedničkim nazivom „grupa Gani”).

               (3)

               Kao što je navedeno u uvodnim izjavama 96. do 98. Izvorne uredbe, nakon objavljivanja privremenih nalaza Europska komisija („Komisija”) obaviještena je da je odnos između društava prekinut i da je na osnovi toga trebalo primijeniti pojedinačne pristojbe na grupu Gani i grupu Wonderful. Zahtjev u toj fazi nije bilo moguće prihvatiti jer ga je trebalo primjereno ispitati.

         1.2.   Zahtjev za djelomičnu privremenu reviziju

               (4)

               Komisija je 2. listopada 2012. primila zahtjev grupe Gani za djelomičnu privremenu reviziju.

               (5)

               Grupa Gani iznijela je tvrdnju da više nije povezana s drugima dvama društvima (grupom Wonderful) jer je dioničarski odnos između njih prestao u ožujku 2011. Grupa Gani stoga je podnijela zahtjev za privremenu reviziju mjera na snazi jer postojeća jedinstvena stopa pristojbe više nije bila primjerena.

         1.3.   Pokretanje djelomične privremene revizije

               (6)

               Komisija je nakon savjetovanja sa savjetodavnim odborom odlučila da bi reviziju stoga trebalo pokrenuti.

               (7)

               Komisija je 31. siječnja 2014. pokrenula djelomičnu privremenu reviziju mjera na snazi koje se primjenjuju na uvoz u Uniju keramičkih pločica podrijetlom iz Narodne Republike Kine u skladu s člankom 11. stavkom 3. Osnovne uredbe. Obavijest o pokretanju postupka objavila je u Službenom listu Europske unije
                   (3).

               (8)

               Revizija je bila ograničena na ispitivanje vlasničke strukture grupe Gani, a po potrebi po službenoj dužnosti ispitana je i dampinška marža koja se odnosi na tu grupu.

               (9)

               Revizijom su po službenoj dužnosti obuhvaćena ista pitanja u pogledu društava Dongguan City Wonderful Ceramics Industrial Park Co., Ltd i Guangdong Jiamei Ceramics Co., Ltd (grupa Wonderful).

         1.4.   Razdoblje ispitnog postupka revizije

               (10)

               Ispitnim postupkom u vezi s dampingom obuhvaćeno je razdoblje od 1. siječnja 2013. do 31. prosinca 2013. („razdoblje ispitnog postupka revizije”).

         1.5.   Strane na koje se ispitni postupak odnosi

               (11)

               Komisija je pozvala grupu Gani i grupu Wonderful da surađuju u ispitnom postupku i ispune Komisijine upitnike. Osim toga Komisija je društvima omogućila da zahtijevaju primjenu pristupa tržišnoga gospodarstva u skladu s člankom 2. stavkom 7. Osnovne uredbe.

               (12)

               U obavijesti o pokretanju postupka Komisija je kao treću zemlju s tržišnim gospodarstvom provizorno odabrala Sjedinjene Američke Države („analogna zemlja”) u smislu članka 2. stavka 7. točke (a) Osnovne uredbe i pozvala strane da dostave očitovanja o tom odabiru.

               (13)

               Zainteresirane strane imale su priliku očitovati se o pokretanju ispitnog postupka i zatražiti saslušanje pred Komisijom i/ili službenikom za saslušanje u postupcima koji se odnose na trgovinu.

         1.6.   Odgovori na upitnik i posjeti radi provjere

               (14)

               Komisija je primila odgovore na upitnik od obiju grupa i od dvaju proizvođača iz analogne zemlje.

               (15)

               Komisija je tražila i provjerila sve podatke koje je smatrala potrebnima za reviziju. Posjeti radi provjere u skladu s člankom 16. Osnovne uredbe obavljeni su u poslovnim prostorima sljedećih društava:

                           —

                           proizvođači izvoznici u predmetnoj zemlji:

                                       —

                                       Dongguan City Wonderful Ceramics Industrial Park Co., Ltd,

                                       —

                                       Guangdong Jiamei Ceramics Co. Ltd,

                                       —

                                       Qingyuan Gani Ceramics Co. Ltd, i

                                       —

                                       Foshan Gani Ceramics Co. Ltd,

                           —

                           proizvođači iz analogne zemlje koji su zatražili povjerljivo postupanje zbog rizika od protumjera.

         2.   PREDMETNI PROIZVOD

               (16)

               Proizvod koji je predmet ove revizije isti je proizvod koji je definiran u Izvornoj uredbi, tj. glazirane i neglazirane keramičke pločice za popločavanje i oblaganje; glazirane i neglazirane keramičke pločice za mozaik i slično, neovisno o tome jesu li na podlozi ili ne („predmetni proizvod”), trenutačno obuhvaćene oznakama KN 6907 10 00, 6907 90 20, 6907 90 80, 6908 10 00, 6908 90 11, 6908 90 20, 6908 90 31, 6908 90 51, 6908 90 91, 6908 90 93 i 6908 90 99.

         3.   DAMPING

   3.1.   Pristup tržišnoga gospodarstva

               (17)

               Ni jedna grupa nije zatražila primjenu pristupa tržišnoga gospodarstva u skladu s člankom 2. stavkom 7. točkom (c) Osnovne uredbe.

         3.2.   Analogna zemlja

               (18)

               Kako je prethodno navedeno, Komisija je kao analognu zemlju predložila Sjedinjene Američke Države kao i u prethodnom ispitnom postupku. Komisija je stupila u kontakt i s društvima u nizu drugih mogućih analognih zemalja, ali ni jedno drugo društvo nije se odazvalo niti ponudilo suradnju. Odabir Sjedinjenih Američkih Država stoga je potvrđen kao primjeren.

         3.3.   Ispitni postupak

               (19)

               Ispitnim postupkom kojim su se uvele mjere na snazi utvrđeno je da su grupa Gani i grupa Wonderful povezane jer je više od 5 % dionica u jednom društvu grupe Gani bilo u vlasništvu jednog dioničara grupe Wonderful. Dampinške marže izračunane su za svaku grupu posebno. Marže štete za obje grupe bile su više od dampinških marži.

               (20)

               Kako bi se uzeo u obzir rizik da bi, zbog svojih korporacijskih veza, društva s višom pojedinačnom dampinškom maržom mogla usmjeriti svoj izvoz kroz društva s nižom dampinškom maržom, izračunana je jedinstvena ponderirana prosječna dampinška marža za obje grupe i uvedena jedinstvena stopa pristojbe.

               (21)

               Komisija je ispitala bi li zbog navodne promjene odnosa jedinstvena stopa pristojbe postala neopravdanom. Zatim je ispitala potrebu revizije pojedinačnih dampinških marži.

               (22)

               Ispitnim postupkom revizije pokazalo se da su dionice iz uvodne izjave 19. prodane vlasniku grupe Gani i da grupa Wonderful više nema udjela u grupi Gani. Nije bilo indikacija da te dvije grupe imaju bilo kakve druge strukturne ili korporacijske veze. U skladu s tim prijavljena promjena odnosa između dviju grupa prihvaćena je te se za potrebe utvrđivanja pristojbe grupa Gani i grupa Wonderful više nisu smatrale povezanima.

               (23)

               Iz toga slijedi da više nema razloga za uvođenje jedinstvene stope pristojbe. Umjesto toga trebalo bi dodijeliti odvojene pojedinačne stope pristojbe za grupu Gani i za grupu Wonderful.

               (24)

               U pogledu potrebe za revizijom pojedinačnih dampinških marži, izračunanih za svaku grupu pojedinačno tijekom ispitnog postupka kojim su uvedene mjere na snazi, Komisija je procijenila jesu li se okolnosti u pogledu dviju grupa dostatno promijenile da bi se time opravdala revizija pojedinačnih dampinških marži.

               (25)

               Ispitnim postupkom kojim su uvedene mjere na snazi utvrđeno je da dvije grupe:

                           1.

                           nisu imale zajedničke proizvodne objekte i opremu;

                           2.

                           nisu imale zajednička prodajna društva; i

                           3.

                           nisu međusobno podugovarale poslove.

               (26)

               Ispitnim postupkom revizije potvrđeno je da je to stanje ostalo nepromijenjeno unatoč promjeni odnosa.

               (27)

               U tim posebnim okolnostima Komisija je smatrala da prekidom odnosa nije promijenjeno funkcioniranje ni jedne grupe na način koji bi utjecao na izračun njihovih dampinških marži. Stoga prilagodba dampinških marži na osnovi novih izračuna nije opravdana u skladu s člankom 11. stavkom 3. Osnovne uredbe.

               (28)

               S obzirom na prethodno navedeno odvojene dampinške marže izračunane u izvornom ispitnom postupku trebalo bi uvesti kao pojedinačne pristojbe. Dampinška marža iznosi 13,9 % za grupu Gani i 32,0 % za grupu Wonderful.

               (29)

               Ti su nalazi priopćeni zainteresiranim stranama, kojima je osigurano vrijeme za očitovanje.

               (30)

               Grupa Wonderful prva je iznijela tvrdnju da je tijekom Komisijina posjeta radi provjere u Narodnoj Republici Kini obavijestila Komisiju da je dio podataka koje je dostavila grupa Gani lažan ili obmanjujući. Istaknula je da Komisija ima na raspolaganju članak 18. Osnovne uredbe za ovu vrstu situacije. Izrazila je i sumnju u to jesu li u tom pogledu poštovane odredbe članka 11. stavka 3. Osnovne uredbe.

               (31)

               Komisija je provjerila sve relevantne i propisno dokumentirane dokaze prikupljene tijekom ispitnog postupka, iz kojih se pokazalo da dvije grupe više nisu povezane, i dokaze u pogledu funkcioniranja obiju grupa prije i nakon prekida odnosa. Tim je dokazima potvrđeno da je grupa neopozivo podijeljena na dva dijela, što grupa Wonderful ne osporava.

               (32)

               Na temelju tih činjenica Komisija nema razloga za primjenu članka 18. Osnovne uredbe. Osim toga tim je činjenicama potvrđeno da je poštovan članak 11. stavak 3. Osnovne uredbe.

               (33)

               Grupa Wonderful izrazila je i sumnju u to je li ispunjena odredba kojom je propisano da „iznos antidampinške pristojbe ne prelazi utvrđenu dampinšku maržu” iz članka 9. stavka 4. Osnovne uredbe na temelju toga da su nove izvozne cijene i uobičajene vrijednosti analogne zemlje provjerene tijekom ispitnog postupka.

               (34)

               Kako je navedeno u uvodnim izjavama 24. do 27., ispitnim se postupkom pokazalo da se funkcioniranje dviju grupa nije promijenilo kao posljedica prekida odnosa. Kako je objašnjeno i u obavijesti o pokretanju, u ovom slučaju nisu bile potrebne nove dampinške marže. Poštovana je odredba iz članka 9. stavka 4. Osnovne uredbe jer iznos antidampinške pristojbe ne prelazi dampinšku maržu kako je utvrđena u izvornom ispitnom postupku. Činjenica da su tijekom tog ispitnog postupka provjerene i nove izvozne cijene i uobičajene vrijednosti analogne zemlje ne mijenja taj zaključak.

               (35)

               Naposljetku grupa Wonderful napomenula je da „dodjeljivanje pojedinačnih marži društvima koja su prije bila povezana ali je odnos prekinut” stvara opasan presedan i grupama društava omogućuje manipuliranje mjerama trgovinske zaštite.

               (36)

               Komisija se nije složila s tom tvrdnjom. Svaka se revizija provodi odvojeno na temelju ispitnog postupka, a ne na temelju špekulacija, a društva koja nisu povezana imaju pravo na vlastitu pojedinačnu pristojbu kako je utvrđeno u članku 9. stavku 5. Osnovne uredbe.

               (37)

               Sektorsko udruženje Unije Cerame-Unie (CET) iznijelo je tvrdnju da prekid dioničarskog odnosa ne znači da se može isključiti mogućnost izbjegavanja mjera putem grupe s najnižom pristojbom. CET je to potkrijepio primjedbom da je prekid odnosa dviju grupa istodoban uvođenju privremenih mjera u izvornom predmetu i da dvije grupe nisu razmatrale prekid odnosa prije pokretanja izvornog predmeta. Tijekom izvornog ispitnog postupka grupe su bile povezane te je stoga CET zaključio da je grupa Gani imala pristup podacima druge grupe Wonderful i obrnuto.

               (38)

               CET međutim te zaključke nije potkrijepio dokazima. Osim toga, Komisija je sada dužna uvesti pojedinačne pristojbe za svaku grupu jer je utvrđeno da više nisu međusobno povezane. Komisija nema pravo smatrati dvije pravno odvojene grupe društava povezanima kako bi se uvela jedinstvena stopa pristojbe samo zato što postoji mogućnost da bi dvije grupe mogle surađivati.

               (39)

               CET je iznio tvrdnju da ako su poslovne aktivnosti dviju grupa ostale nepromijenjene, kao što je utvrđeno, i rizik izbjegavanja mjera između dviju grupa morao je ostati nepromijenjen.

               (40)

               Komisija je odbacila tu tvrdnju. Jedini razlog za postupanje s dvjema grupama kao jednom tijekom izvornog ispitnog postupka bila je vlasnička povezanost, a ta činjenica više ne postoji.

               (41)

               CET je konstatirao i da su proizvodni objekti dvaju društava smješteni relativno blizu, čime bi se omogućilo relativno jednostavno fizičko izbjegavanje mjera.

               (42)

               Komisija je odbacila i tu tvrdnju. Doista, nema pravne osnove za dodjeljivanje iste pristojbe nepovezanim društvima samo zbog činjenice da su društva smještena relativno blizu te da je izbjegavanje mjera stoga jednostavnije. U Narodnoj Republici Kini uobičajeno je da se mnogi proizvođači određenog proizvoda nalaze u istom gradu ili na istom području.

               (43)

               S obzirom na prethodno navedeno, očitovanja primljena nakon objavljivanja nisu utjecala na zaključak iz uvodne izjave 28. Stoga bi trebalo odvojene dampinške marže izračunane u izvornom ispitnom postupku uvesti kao pojedinačne pristojbe. Dampinška marža iznosi 13,9 % za grupu Gani i 32,0 % za grupu Wonderful.

               (44)

               Mjere predviđene ovom Uredbom u skladu su s mišljenjem Odbora uspostavljenog člankom 15. stavkom 1. Osnovne uredbe,

         DONIJELA JE OVU UREDBU:
   Članak 1.
   Tablica u članku 1. stavku 2. Provedbene uredbe (EU) br. 917/2011 mijenja se kako slijedi:

               —

               iz tablice se briše sljedeći redak:

                              Društvo

                              Pristojba

                              Dodatna oznaka TARIC

                              „Dongguan City Wonderful Ceramics Industrial Park Co., Ltd; Guangdong Jiamei Ceramics Co. Ltd; Qingyuan Gani Ceramics Co. Ltd; Foshan Gani Ceramics Co. Ltd

                              26,3 %

                              B011”

               —

               u tablicu se umeću sljedeći redci:

                              Društvo

                              Pristojba

                              Dodatna oznaka TARIC

                              „Dongguan City Wonderful Ceramics Industrial Park Co., Ltd; Guangdong Jiamei Ceramics Co. Ltd

                              32,0 %

                              B938

                              Qingyuan Gani Ceramics Co. Ltd; Foshan Gani Ceramics Co. Ltd

                              13,9 %

                              B939”

         Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. ožujka 2015.

            Za Komisiju

            Predsjednik

         Jean-Claude JUNCKER

      (1)  SL L 343, 22.12.2009., str. 51.

      (2)  Provedbena uredba Vijeća (EU) br. 917/2011 od 12. rujna 2011. o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih pločica podrijetlom iz Narodne Republike Kine (SL L 238, 15.9.2011., str. 1.).

      (3)  SL C 28, 31.1.2014., str. 11.


title: Provedbena uredba Komisije (EU) 2015/1078 оd 3. srpnja 2015. o izmjeni Uredbe (EU) br. 37/2010 u pogledu tvari „klodronske kiseline (u obliku dinatrijeve soli)” (Tekst značajan za EGP)

text:
               4.7.2015

               HR

               Službeni list Europske unije

               L 175/5

         PROVEDBENA UREDBA KOMISIJE (EU) 2015/1078
   оd 3. srpnja 2015.
   o izmjeni Uredbe (EU) br. 37/2010 u pogledu tvari „klodronske kiseline (u obliku dinatrijeve soli)”
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je izdao Odbor za veterinarsko-medicinske proizvode,
   budući da:

               (1)

               Člankom 17. Uredbe (EZ) br. 470/2009 propisano je da se najveća dopuštena količina rezidua farmakološki djelatnih tvari namijenjenih za uporabu u Uniji u veterinarsko-medicinskim proizvodima za životinje koje se iskorištavaju za proizvodnju hrane ili u biocidnim proizvodima koji se upotrebljavaju u uzgoju životinja utvrđuje uredbom.

               (2)

               U tablici 1. Priloga Uredbi Komisije (EU) br. 37/2010 (2) utvrđuju se farmakološki djelatne tvari i njihova klasifikacija s obzirom na najveće dopuštene količine rezidua u hrani životinjskog podrijetla.

               (3)

               Klodronska kiselina (u obliku dinatrijeve soli) još nije uvrštena u tu tablicu.

               (4)

               Europskoj agenciji za lijekove (dalje u tekstu: „EMA”) podnesen je zahtjev za utvrđivanje najvećih dopuštenih količina rezidua za klodronsku kiselinu (u obliku dinatrijeve soli) kod kopitara.

               (5)

               EMA je na temelju mišljenja Odbora za veterinarsko-medicinske proizvode preporučila da za zaštitu zdravlja ljudi nije potrebna uspostava najvećih dopuštenih količina rezidua za dinatrijev klodronat kod kopitara, pod uvjetom da se tvar ne upotrebljava za životinje čije je mlijeko namijenjeno prehrani ljudi.

               (6)

               U skladu s člankom 5. Uredbe (EZ) br. 470/2009, EMA razmatra mogućnost primjene utvrđenih najvećih dopuštenih količina rezidua za farmakološki djelatnu tvar u određenoj hrani za drugu hranu dobivenu od iste vrste životinja ili utvrđene najveće dopuštene količine rezidua za farmakološki djelatnu tvar u jednoj ili više vrsta životinja za druge vrste životinja.

               (7)

               EMA smatra da ekstrapolacija najvećih dopuštenih količina rezidua za klodronsku kiselinu (u obliku dinatrijeve soli) kod kopitara na druge vrste životinja namijenjene proizvodnji hrane nije primjerena jer, na temelju predložene indikacije i načina djelovanja, nije vjerojatno da će se ta djelatna tvar upotrebljavati kod drugih vrsta namijenjenih proizvodnji hrane, osim kod konja.

               (8)

               Tablicu 1. Priloga Uredbi (EU) br. 37/2010 treba stoga na odgovarajući način izmijeniti.

               (9)

               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 2. rujna 2015.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. srpnja 2015.

            Za Komisiju

            Predsjednik

         Jean-Claude JUNCKER

      (1)  SL L 152, 16.6.2009., str. 11.

      (2)  Uredba Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (SL L 15, 20.1.2010., str. 1.).

      PRILOG
      U tablici 1. Priloga Uredbi (EU) br. 37/2010 abecednim redom umeće se sljedeća tvar:

                     Farmakološki djelatna tvar

                     Marker rezidua

                     Vrsta životinje

                     NDK

                     Ciljno tkivo

                     Ostale odredbe (u skladu s člankom 14. stavkom 7. Uredbe (EZ) br. 470/2009)

                     Terapeutska klasifikacija

                     „Klodronska kiselina (u obliku dinatrijeve soli)

                     NIJE PRIMJENJIVO

                     Kopitari

                     NDK nije potreban

                     NIJE PRIMJENJIVO

                     Ne smije se primjenjivati za životinje čije je mlijeko namijenjeno prehrani ljudi

                     Mišićno-koštani sustav/lijekovi za liječenje bolesti kostiju”


title: Provedbena uredba Komisije (EU) br. 915/2013 od 23. rujna 2013. o izmjeni Uredbe Vijeća (EZ) br. 314/2004 o određenim mjerama ograničavanja u odnosu na Zimbabve

text:
               24.9.2013

               HR

               Službeni list Europske unije

               L 252/23

         PROVEDBENA UREDBA KOMISIJE (EU) br. 915/2013
   od 23. rujna 2013.
   o izmjeni Uredbe Vijeća (EZ) br. 314/2004 o određenim mjerama ograničavanja u odnosu na Zimbabve
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 314/2004 od 19. veljače 2004. o određenim mjerama ograničavanja u odnosu na Zimbabve (1), a posebno njezin članak 11. stavak (b),
   budući da:

               (1)

               U Prilogu III. Uredbi (EZ) br. 314/2004 navodi se popis osoba i subjekata na koje se odnosi zamrzavanje financijskih sredstava i gospodarskih izvora sukladno toj uredbi.

               (2)

               Odlukom Vijeća 2011/101/ZVSP od 15. veljače 2011. o mjerama ograničavanja protiv Zimbabvea (2) utvrđene su fizičke i pravne osobe na koje se odnose ograničavanja predviđena člankom 5. te Odluke, a Uredbom (EZ) br. 314/2004 ta Odluka postaje važeća u mjeri u kojoj je to djelovanje potrebno na razini Unije.

               (3)

               Vijeće je 23. rujna 2013. odlučilo ukloniti jedan unos s popisa osoba i subjekata na koje se odnose ograničavanja. Prilog III. Uredbi (EZ) br. 314/2004 trebalo bi stoga izmijeniti da se osigura sukladnost s tom odlukom Vijeća.

               (4)

               Uredbu (EZ) br. 314/2004 treba stoga na odgovarajući način izmijeniti.

               (5)

               Kako bi se osigurala učinkovitost mjera predviđenih ovom Uredbom, ova Uredba mora stupiti na snagu sljedećeg dana od dana njezine objave,

         DONIJELA JE OVU UREDBU:
   Članak 1.
   Prilog III. Uredbi (EZ) br. 314/2004 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. rujna 2013.

            Za Komisiju, u ime predsjednika,

            Voditelj službe za instrumente vanjske politike

      (1)  SL L 55, 24.2.2004., str. 1.

      (2)  SL L 42, 16.2.2011., str. 6. – 23.

      PRILOG
      Prilog III. Uredbi (EZ) br. 314/2004 mijenja se kako slijedi:
      Sljedeći se unosi pod naslovom „II. Subjekti” brišu:

                     „(11)

                     Zimbabwe Mining Development Corporation

                     90 Mutare Road, PO Box 2628, Harare, Zimbabve.

                     Povezano s vladinom frakcijom stranke ZANU-PF. Za korporaciju ZMDC odgovoran je ministar rudarstva i razvoja rudarstva koji je član stranke ZANU-PF.”


title: Provedbena uredba Komisije (EU) 2017/1269 оd 13. srpnja 2017. o izmjeni Provedbene uredbe (EU) 2015/949 u pogledu uklanjanja kikirikija podrijetlom iz Sjedinjenih Američkih Država s popisa odobrenih pregleda prije izvoza u pogledu aflatoksina (Tekst značajan za EGP. )

text:
               14.7.2017

               HR

               Službeni list Europske unije

               L 183/9

         PROVEDBENA UREDBA KOMISIJE (EU) 2017/1269
   оd 13. srpnja 2017.
   o izmjeni Provedbene uredbe (EU) 2015/949 u pogledu uklanjanja kikirikija podrijetlom iz Sjedinjenih Američkih Država s popisa odobrenih pregleda prije izvoza u pogledu aflatoksina
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i dobrobiti životinja (1), a posebno njezin članak 23.,
   budući da:

               (1)

               Provedbenom uredbom Komisije (EU) 2015/949 (2) odobravaju se pregledi određene hrane koje određene treće zemlje provode prije izvoza u pogledu prisutnosti određenih mikotoksina.

               (2)

               Člankom 23. Uredbe (EZ) br. 882/2004 predviđena je mogućnost odobravanja posebnih pregleda hrane i hrane za životinje koje treća zemlja provodi neposredno prije izvoza u Europsku uniju kako bi se provjerilo udovoljavaju li proizvodi koji se izvoze zahtjevima Unije. Takvo se odobrenje trećoj zemlji može dati samo ako se revizijom Europske unije pokaže da hrana ili hrana za životinje koja se izvozi u Europsku uniju udovoljava zahtjevima Unije ili istovrijednim zahtjevima te da se kontrole koje se provode u trećoj zemlji prije otpreme smatraju dovoljno djelotvornima i učinkovitima da mogu zamijeniti dokumentacijske, identifikacijske i fizičke preglede propisane zakonodavstvom EU-a ili smanjiti njihov broj. EU je 2008. odobrio preglede prije izvoza koje tijela Sjedinjenih Američkih Država (SAD) provode u pogledu aflatoksina u kikirikiju.

               (3)

               Od sredine 2016. bilježi se rast broja slučajeva neusklađenosti u pogledu prisutnosti aflatoksina u kikirikiju podrijetlom iz SAD-a. Tijela SAD-a obaviještena su o tome te su se obvezala to ispraviti. Međutim, očito je da se stanje nije popravilo.

               (4)

               Stoga se može zaključiti da uvjeti na temelju kojih je izdano odobrenje za preglede prije izvoza više nisu ispunjeni te je stoga primjereno ukloniti kikiriki podrijetlom iz SAD-a s popisa odobrenih pregleda prije izvoza. Provedbenu uredbu (EU) 2015/949 trebalo bi na odgovarajući način izmijeniti.

               (5)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Prilog I. Provedbenoj uredbi (EU) 2015/949 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. srpnja 2017.

            Za Komisiju

            Predsjednik

         Jean-Claude JUNCKER

      (1)  SL L 165, 30.4.2004., str. 1.

      (2)  Provedbena uredba Komisije (EU) 2015/949 оd 19. lipnja 2015. o odobrenju pregleda određene hrane koje određene treće zemlje provode prije izvoza u pogledu prisutnosti određenih mikotoksina (SL L 156, 20.6.2015., str. 2.).

      PRILOG
      U Prilogu I. Provedbenoj uredbi Komisije (EU) 2015/949 briše se sljedeći unos:

                     Hrana

                     Oznaka KN

                     Pododjeljak TARIC

                     Zemlja podrijetla

                     Mikotoksin

                     Učestalost fizičkih pregleda (%) pri uvozu

                                 „—

                                 kikiriki, u ljusci

                                 —

                              1202 41 00

                     Sjedinjene Američke Države

                     aflatoksini

                     < 1”

                                 —

                                 kikiriki, oljušten

                                 —

                              1202 42 00

                                 —

                                 kikiriki, drukčije pripremljen ili konzerviran

                                 —

                                 2008 11 91 ; 2008 11 96 ; 2008 11 98


title: Provedbena uredba Komisije (EU) br. 643/2011 od 1. srpnja 2011. o izmjeni Uredbe (EU) br. 642/2010 u pogledu uvoznih carina na sirak i raž

text:
               02/Sv. 021

               HR

               Službeni list Europske unije

               202

         32011R0643

               L 175/1

               SLUŽBENI LIST EUROPSKE UNIJE

               01.07.2011.

      PROVEDBENA UREDBA KOMISIJE (EU) br. 643/2011
   od 1. srpnja 2011.
   o izmjeni Uredbe (EU) br. 642/2010 u pogledu uvoznih carina na sirak i raž
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavi zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 143. u vezi s člankom 4.,
   budući da:

               (1)

               Člankom 5. stavkom 4. Uredbe Komisije (EU) br. 642/2010 od 20. srpnja 2010. o pravilima za primjenu Uredbe Vijeća (EZ) br. 1234/2007 (2) u pogledu uvoznih carina za sektor žitarica utvrđuje se da se prilikom izračuna uvozne carine na sirak i raž primjenjuje reprezentativna uvozna cijena CIF određena za ječam.

               (2)

               Zbog trendova na tržištu ječma i neznatne uloge Sjedinjenih Američkih Država na svjetskom tržištu ovog proizvoda ječam se više ne može koristiti za procjenu tržišta sirka. Nadalje, informacije o tržištu sirka zbog nedostatnog opsega i nepouzdanosti ne mogu biti osnova za utvrđivanje uvoznih carina za ovaj proizvod. Naposljetku, prema raspoloživim izvorima čini se da su cijene sirka i kukuruza koji se izvoze iz Sjedinjenih Država vrlo izjednačene. Slijedom toga, reprezentativna uvozna cijena CIF izračunana za kukuruz treba se primjenjivati i na sirak. Nadalje, za raž i sirak i ubuduće treba primjenjivati jednake carine.

               (3)

               Uredbu (EU) br. 642/2010 treba stoga na odgovarajući način izmijeniti.

               (4)

               Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Uredba (EU) br. 642/2010 mijenja se kako slijedi:

               1.

               Članak 5. mijenja se kako slijedi:

                           (a)

                           uvodna rečenica stavka 1. zamjenjuje se sljedećim:
                           „Za običnu pšenicu visoke kakvoće, tvrdu pšenicu i kukuruz navedene u članku 2. stavku 1. ove Uredbe, sljedeće komponente određuju reprezentativne uvozne cijene CIF navedene u članku 136. stavku 2. Uredbe (EZ) br. 1234/2007:”;

                           (b)

                           stavak 4. zamjenjuje se sljedećim:
                           „4.   Reprezentativne uvozne cijene CIF za tvrdu pšenicu, običnu pšenicu visoke kvalitete i kukuruz jesu zbroj komponenti navedenih u stavku 1. točkama (a), (b) i (c). Reprezentativne uvozne cijene CIF za sirak i raž jesu one izračunane za kukuruz.”

               2.

               Prilog III. zamjenjuje se tekstom iz Priloga ovoj Uredbi.

         Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. srpnja 2011.

            Za Komisiju

            Predsjednik

         José Manuel BARROSO

      (1)  SL L 299, 16.11.2007., str. 1.

      (2)  SL L 187, 21.7.2010., str. 5.
   PRILOG

         „PRILOG III.

            Burzovne kotacije i referentne sorte

                     Proizvod

                     Obična pšenica

                     Tvrda pšenica

                     Kukuruz

                     Standardna kvaliteta

                     Visoka

                     Referentna sorta (vrsta/razred)

                     Hard Red Spring br. 2

                     Hard Amber Durum br. 2

                     Yellow Corn br. 3

                     Kotacija na burzi

                     Minneapolis Grain Exchange

                     Minneapolis Grain Exchange (1)

                     Chicago Board of Trade

      (1)  Kada nema kotacije koja bi se mogla koristiti za izračun reprezentativne uvozne cijene CIF, koriste se kotacije FOB koje su javno dostupne u Sjedinjenim Američkim Državama.”


title: Provedbena uredba Komisije (EU) 2015/592 оd 14. travnja 2015. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Presunto de Barrancos/Paleta de Barrancos (ZOI)]

text:
               16.4.2015

               HR

               Službeni list Europske unije

               L 99/4

         PROVEDBENA UREDBA KOMISIJE (EU) 2015/592
   оd 14. travnja 2015.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Presunto de Barrancos/Paleta de Barrancos (ZOI)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Portugala za odobrenje izmjene specifikacije za zaštićenu oznaku izvornosti „Presunto de Barrancos”, registriranu u skladu s Uredbom Komisije (EZ) br. 2400/96 (2).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (3).

               (3)

               Budući da Komisiji nije dostavljen nijedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Presunto de Barrancos”/„Paleta de Barrancos” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. travnja 2015.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  Uredba Komisije (EZ) br. 2400/96 od 17. prosinca 1996. o upisu određenih naziva u „Registar zaštićenih oznaka izvornosti i zaštićenih oznaka zemljopisnog podrijetla”, kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (SL L 327, 18.12.1996., str. 11.).

      (3)  SL C 432, 2.12.2014., str. 16.


title: Provedbena uredba Komisije (EU) br. 166/2014 оd 17. veljače 2014. o izmjeni Uredbe (EZ) br. 798/2008 u pogledu zahtjeva certificiranja za uvoz u Uniju mesa bezgrebenki uzgojenih na farmi namijenjenih prehrani ljudi i unosa za Izrael i Južnu Afriku na popisu trećih zemalja ili državnih područja  Tekst značajan za EGP

text:
               22.2.2014

               HR

               Službeni list Europske unije

               L 54/2

      PROVEDBENA UREDBA KOMISIJE (EU) br. 166/2014
   оd 17. veljače 2014.
   o izmjeni Uredbe (EZ) br. 798/2008 u pogledu zahtjeva certificiranja za uvoz u Uniju mesa bezgrebenki uzgojenih na farmi namijenjenih prehrani ljudi i unosa za Izrael i Južnu Afriku na popisu trećih zemalja ili državnih područja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno uvodnu rečenicu članka 8., prvi stavak točke 1. članka 8., članak 8. točku 3. i 4. i članak 9. stavak 2. točku (b),
   budući da:

               (1)

               Uredbom Komisije (EZ) br. 798/2008 (2) utvrđeno je da se određeni proizvodi mogu uvoziti u i provoziti kroz Uniju iz trećih zemalja, državnih područja, zona ili kompartmenta navedenih u tablici iz dijela 1. Priloga I. toj Uredbi. Uredbom se utvrđuju i zahtjevi veterinarskog certificiranja takvih proizvoda. U tim se zahtjevima uzima u obzir primjenjuju li se ili ne posebni uvjeti te traže li se dodatna jamstva zbog stanja zaraze u tim trećim zemljama, državnim područjima, zonama ili kompartmentima. Posebni uvjeti i dodatna jamstva kojima moraju udovoljavati ti proizvodi utvrđeni su u dijelu 2. Priloga I. Uredbi (EZ) br. 798/2008.

               (2)

               U poglavlju III. Uredbe (EZ) br. 798/2008 utvrđeni su uvjeti uz koje će se treće zemlje, državna područja, zone ili kompartmenti smatrati slobodnima od visokopatogene influence ptica (HPAI) te zahtjevi veterinarskog certificiranja u tom smislu za proizvode predodređene za uvoz u Uniju.

               (3)

               U Južnoj Africi zabilježeni su slučajevi visokopatogene influence ptica podtipa H5N2 na gospodarstvima za uzgoj bezgrebenki u području s velikom gustoćom te vrste gospodarstava u 2004. i 2006. te od travnja 2011. nadalje. Stoga je Uredbom (EZ) br. 798/2008, kako je izmijenjena Provedbenom uredbom Komisije (EU) br. 536/2011 (3), trenutačno ograničen uvoz određenih proizvoda od bezgrebenki, uključujući meso bezgrebenki iz uzgoja. Južna Afrika trenutačno nije u mogućnosti proglasiti vlastiti status područja slobodnog od visokopatogene influence ptica.

               (4)

               Držanje bezgrebenki na otvorenom poseban je izazov u pogledu sprečavanja mogućeg unošenja virusa influence ptica u jata bezgrebenki, posebno iz rezervata divljih ptica. Južnoafrička nadležna tijela u suradnji s uzgojnim organizacijama razvila su prilagođeni sustav za proizvodnju mesa bezgrebenki dobivenog od bezgrebenki koje se uzgajaju na registriranim ograđenim gospodarstvima koja su odobrila nadležna tijela.

               (5)

               Navedena gospodarstva podvrgnuta su službenoj kontroli i primjenjuju se stroga biosigurnosna pravila te se provode kontrola premještanja i laboratorijsko ispitivanje. Nadalje, provodi se nadzor influence ptica na gospodarstvima za uzgoj bezgrebenki i peradi koja se nalaze unutar određenog promjera oko registriranog ograđenog gospodarstva za uzgoj bezgrebenki i na cijelom državnom području Južne Afrike. Pri određivanju navedenih zahtjeva uzete su u obzir preporuke hitne veterinarske ekipe Zajednice koja je 2011. provela misiju u Južnoj Africi.

               (6)

               Dok cijelo njezino državno područje ne bude proglašeno slobodnim od visokopatogene influence ptica te u cilju pružanja boljeg jamstva u pogledu sigurnosti mesa bezgrebenki namijenjenog budućem uvozu u Uniju, Južna Afrika podnijela je 5. svibnja 2013. izmijenjeni prijedlog o sustavu registriranih ograđenih gospodarstava za uzgoj bezgrebenki i zatražila odobrenje za uvoz u Uniju mesa bezgrebenki proizvedenog od ptica uzgojenih na tim gospodarstvima.

               (7)

               Stručnjaci iz Komisije i država članica razmotrili su prijedlog i zaključili da bi se sustavom koji uspostavlja Južna Afrika trebala osigurati zadovoljavajuća jamstva za uvoz u Uniju mesa bezgrebenki dobivenog od bezgrebenki koje se uzgajaju na takvim gospodarstvima, uzimajući u obzir moguću opasnost koju predstavlja virus visokopatogene influence ptica.

               (8)

               U dijelu 2. Priloga I. Uredbi (EZ) br. 798/2008 trebalo bi utvrditi novi poseban uvjet „H”, kojim su predviđena posebna jamstva u pogledu sigurnosti mesa uzgojenih bezgrebenki namijenjenih prehrani ljudi dobivenog od bezgrebenki koje potječu iz registriranog ograđenog gospodarstva, uključujući jamstva u vezi s mogućim budućim pojavama visokopatogene influence ptica i koja bi se trebala primjenjivati na državno područje Južne Afrike. Ovaj poseban uvjet trebao bi biti uključen i u predložak veterinarskog certifikata za meso bezgrebenki uzgojenih na farmi namijenjenih prehrani ljudi.

               (9)

               U dijelu 1. Priloga I. Uredbi (EZ) br. 798/2008 trenutačno je u unosu za Izrael navedeno pet različitih oznaka, i to od IL-0 do IL-4, koje odgovaraju dijelovima državnog područja koje je nakon prethodne pojave visokopatogene influence ptica u toj zemlji podijeljeno na regije. Na zahtjev Izraela i uzimajući u obzir činjenicu da se meso peradi, bezgrebenki ili pernate divljači (POU, RAT i WGM) proizvedeno tijekom razdoblja u kojem su se primjenjivala ograničenja više ne nalazi na tržištu, različite zone trebale bi se objediniti, a unos za Izrael trebao bi se u skladu s tim izmijeniti. Radi transparentnosti tržišta i u skladu s međunarodnim javnim pravom, trebalo bi razjasniti da je teritorijalna pokrivenost certifikata ograničena na državno područje Države Izraela, isključujući područja pod izraelskom upravom od lipnja 1967., to jest Golansku visoravan, Pojas Gaze, Istočni Jeruzalem i ostatak Zapadne obale.

               (10)

               Uredbu (EZ) br. 798/2008 bi trebalo stoga na odgovarajući način izmijeniti.

               (11)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Prilog I. Uredbi (EZ) br. 798/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. veljače 2014.

            Za Komisiju

            Predsjednik

         José Manuel BARROSO

      (1)  SL L 18, 23.1.2003., str. 11.

      (2)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dopušten uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).

      (3)  Provedbena uredba Komisije (EU) br. 536/2011 od 1. lipnja 2011. o izmjeni Priloga II. Odluci 2007/777/EZ i Priloga I. Uredbi (EZ) br. 798/2008 vezano uz unose za Južnu Afriku na popisima trećih zemalja ili njihovih dijelova (SL L 147, 2.6.2011., str. 1.).

      PRILOG
      Prilog I. Uredbi (EZ) br. 798/2008 mijenja se kako slijedi:

                  (1)

                  Dio 1. mijenja se kako slijedi:

                              (a)

                              unos za „Izrael – IL” zamjenjuje se sljedećim:

                                          „IL – Izrael (6)

                                          IL – 0

                                          Cijela zemlja

                                          SPF

                                          BPR,BBP, DOR, DOC, HER, HEP, SRP

                                          N

                                          A

                                          S5, ST1

                                          POU, RAT

                                          WGM

                                          VIII.

                                          EP, E

                                          S4”

                              (b)

                              unos za „ZA – Južna Afrika” zamjenjuje se sljedećim:

                                          „ZA – Južna Afrika

                                          ZA – 0

                                          Cijela zemlja

                                          SPF

                                          EP, E

                                          S4”

                                          BPR

                                          I.

                                          P2

                                          9.4.2011.

                                          A

                                          DOR

                                          II.

                                          HER

                                          III.

                                          RAT

                                          VII.

                                          P2
                                          H

                                          9.4.2011.

                                          A

                              (c)

                              dodaje se sljedeća bilješka:

                                          „(6)

                                          U daljnjemu se tekstu Izrael odnosi na Državu Izrael, isključujući područja pod izraelskom upravom od lipnja 1967., to jest Golansku visoravan, Pojas Gaze, Istočni Jeruzalem i ostatak Zapadne obale.”

                  (2)

                  Dio 2. mijenja se kako slijedi:

                              (a)

                              u odjeljku „Posebni uvjeti” iza posebni uvjeti „L” dodaje se sljedeće:
                              „ ‚H’: Dostavljena su jamstva da je meso bezgrebenki uzgojenih na farmi namijenjenih prehrani ljudi (RAT) dobiveno od bezgrebenki koje potječu iz registriranog ograđenog gospodarstva koje je odobrilo nadležno tijelo treće zemlje. U slučaju pojave visokopatogene influence ptica, uvoz takvog mesa može se odobriti ako je dobiveno od bezgrebenki koje potječu iz registriranog ograđenog gospodarstva slobodnog od visokopatogene influence ptica i oko kojeg u promjeru od 100 km, uključujući, prema potrebi, i područje susjedne države, nije bilo pojave visokopatogene influence ptica najmanje u posljednjih 30 dana te u kojem nije bilo epidemiološke povezanosti s gospodarstvom za uzgoj bezgrebenki ili peradi gdje je u posljednjih 30 dana otkrivena visokopatogena influenca ptica.”

                              (b)

                              obrazac veterinarskog certifikata za meso bezgrebenki uzgojenih na farmi namijenjenih prehrani ljudi (RAT) zamjenjuje se sljedećim:
                              „Veterinarski certifikat za meso uzgojenih bezgrebenki (RAT)


title: Provedbena uredba Komisije (EU) 2015/243 оd 13. veljače 2015. o izmjeni Priloga I. Uredbi (EZ) br. 798/2008 u pogledu unosa za Sjedinjene Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica  Tekst značajan za EGP

text:
               17.2.2015

               HR

               Službeni list Europske unije

               L 41/5

         PROVEDBENA UREDBA KOMISIJE (EU) 2015/243
   оd 13. veljače 2015.
   o izmjeni Priloga I. Uredbi (EZ) br. 798/2008 u pogledu unosa za Sjedinjene Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezinu uvodnu rečenicu članka 8., članak 8. točku 1. prvi podstavak, članak 8. točku 4. i članak 9. stavak 4. točku (c),
   uzimajući u obzir Direktivu Vijeća 2009/158/EZ od 30. studenoga 2009. godine o uvjetima zdravlja životinja kojima se uređuje trgovina peradi i jajima za valenje unutar Zajednice i njihov uvoz iz trećih zemalja (2), a posebno njezin članak 23. stavak 1., članak 24. stavak 2. i članak 25. stavak 2.,
   budući da:

               (1)

               Uredbom Komisije (EZ) br. 798/2008 (3) utvrđuju se zahtjevi veterinarskog certificiranja za uvoz i provoz, uključujući skladištenje tijekom provoza, peradi i proizvoda od peradi kroz Uniju („proizvodi”). Njome se predviđa da je uvoz u Uniju, odnosno provoz kroz Uniju dozvoljen samo proizvodima iz trećih zemalja, državnih područja, zona ili kompartmenta iz stupaca 1. i 3. tablice iz dijela 1. Priloga I. toj Uredbi.

               (2)

               Uredbom (EZ) br. 798/2008 utvrđuju se i uvjeti koje treća zemlja, državno područje, zona ili kompartment trebaju ispunjavati kako bi se smatrali slobodnima od visokopatogene influence ptica (HPAI).

               (3)

               Sjedinjene Države navedene su u dijelu I. Priloga I. Uredbi (EZ) br. 798/2008 kao treća zemlja iz koje je odobren uvoz i provoz proizvoda kroz Uniju za njezino cjelokupno državno područje.

               (4)

               Sporazumom između Unije i Sjedinjenih Država (4) predviđa se promptno međusobno priznavanje mjera regionalizacije u slučaju izbijanja bolesti u Uniji ili Sjedinjenim Državama („Sporazum”).

               (5)

               Sjedinjene Države potvrdile su 19. prosinca 2014. prisutnost visokopatogene influence ptica podvrste H5N8 na gospodarstvu za uzgoj peradi u okrugu Douglas u državi Oregon te 3. siječnja 2015. prisutnost visokopatogene influence ptica podvrste H5N2 na gospodarstvu za uzgoj peradi u državi Washington. Stoga se cijelo državno područje te treće zemlje više ne može smatrati slobodnim od te bolesti. Veterinarska tijela Sjedinjenih Država odmah su obustavila izdavanje veterinarskih certifikata s cijelog svojeg državnog područja za pošiljke proizvoda od peradi namijenjene uvozu proizvoda u Uniju i njihovu provozu kroz Uniju. Sjedinjene Države provele su i mjere usmrćivanja u preventivne svrhe radi suzbijanja i ograničavanja širenja visokopatogene influence ptica.

               (6)

               Sjedinjene Države dostavile su podatke o epidemiološkoj situaciji na svojem državnom području i o mjerama koje su poduzele radi sprječavanja daljnjeg širenja visokopatogene influence ptica, koje je Komisija sada ocijenila. Na temelju te ocjene te obveza utvrđenih Sporazumom i jamstava koje su pružile Sjedinjene Države, primjereno je zaključiti da bi primjena ograničenja unosa u Uniju na proizvode iz područja zahvaćenog visokopatogenom influencom ptica u državi Oregon i na cijelu državu Washington, za koje su veterinarska tijela Sjedinjenih Država zbog trenutačnog izbijanja bolesti primijenila ograničenja, trebala biti dovoljna da pokrije rizike povezane s unosom proizvoda u Uniju. Unos za Sjedinjene Države na popisu u dijelu 1. Priloga I. Uredbi (EZ) br. 798/2008 potrebno je stoga izmijeniti kako bi se uzela u obzir regionalizacija te treće zemlje zbog trenutačnih izbijanja visokopatogene influence ptica.

               (7)

               Prilog I. Uredbi (EZ) br. 798/2008 trebalo bi stoga izmijeniti na odgovarajući način.

               (8)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Dio 1. Priloga I. Uredbi (EZ) br. 798/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. veljače 2015.

            Za Komisiju

            Predsjednik

         Jean-Claude JUNCKER

      (1)  SL L 18, 23.1.2003., str. 11.

      (2)  SL L 343, 22.12.2009., str. 74.

      (3)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dozvoljen uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).

      (4)  Sporazum između Europske zajednice i Vlade Sjedinjenih Američkih Država o sanitarnim mjerama za zaštitu zdravlja ljudi i životinja pri trgovini živim životinjama i proizvodima životinjskog podrijetla koju je Europska Zajednica odobrila Odlukom Vijeća 1998/258/EZ (SL L 118, 21.4.1998., str. 1.).

      PRILOG
      U dijelu 1. Priloga I. Uredbi (EZ) br. 798/2008 unos za Sjedinjene Države zamjenjuje se sljedećim:

                     Oznaka ISO i ime treće zemlje ili državnog područja

                     Oznaka treće zemlje, državnog područja, zone ili kompartmenta

                     Opis treće zemlje, državnog područja, zone ili kompartmenta

                     Veterinarski certifikat

                     Posebni uvjeti

                     Posebni uvjeti

                     Status nadzora influence ptica

                     Status cijepljenja protiv influence ptica

                     Status kontrole salmonele (7)

                     Obrazac (obrasci)

                     Dodatna jamstva

                     Zaključni datum (1)

                     Početni datum (2)

                     1.

                     2.

                     3.

                     4.

                     5.

                     6.

                     6.A

                     6.B

                     7.

                     8.

                     9.

                     „US – Sjedinjene Države

                     US-0

                     Cijela zemlja

                     SPF

                     EP, E

                     S4

                     US-1

                     Područje Sjedinjenih Država bez područja US-2

                     BPP, BPR, DOC, DOR, HEP, HER, SRP, SRA

                     N

                     A

                     S3, ST1”

                     WGM

                     VIII.

                     POU, RAT

                     N

                     US-2

                     Područje Sjedinjenih Država koje odgovara okrugu Douglas u državi Oregon i cijelom državnom području države Washington

                     WGM

                     VIII.

                     P2

                     19.12.2014.

                     POU, RAT

                     N
                     P2